CELEX: 32004R1275
Language: da
Date: 2004-07-12 00:00:00
Title: Kommissionens forordning (EF) nr. 1275/2004 af 12. juli 2004 om ændring af forordning (EØF) nr. 2692/89 om gennemførelsesbestemmelser for forsendelse af ris til Réunion for så vidt angår regulering af tilskudsbeløbet ved en afbrydelse af anvendelsen af interventionsprisen for uafskallet ris i produktionsårets slutning

13.7.2004   
            
            
               DA
            
            
               Den Europæiske Unions Tidende
            
            
               L 241/8
            
         
      KOMMISSIONENS FORORDNING (EF) Nr. 1275/2004
   af 12. juli 2004
   om ændring af forordning (EØF) nr. 2692/89 om gennemførelsesbestemmelser for forsendelse af ris til Réunion for så vidt angår regulering af tilskudsbeløbet ved en afbrydelse af anvendelsen af interventionsprisen for uafskallet ris i produktionsårets slutning
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 3072/95 af 22. december 1995 om den fælles markedsordning for ris (1), særlig artikel 10, stk. 3, og
   ud fra følgende betragtninger:
   
               (1)
            
            
               I Kommissionens forordning (EØF) nr. 2692/89 (2) er der ikke fastsat særlige bestemmelser for at tage højde for en afbrydelse af anvendelsen af interventionsprisen i produktionsårets slutning.
            
         
               (2)
            
            
               Fra produktionsåret 2004/05 vil interventionsprisen for ris falde fra 298,35 EUR/t til 150 EUR/t ekskl. månedlige tillæg. For at undgå konkurrencefordrejninger bør nedsættelsen af interventionsprisen indgå i bestemmelsen af det tilskudsbeløb, der ydes for forsendelser af ris, som er omfattet af tilskudsdokumenter, der blev udstedt i det foregående produktionsår og fortsat er gyldige i begyndelsen af produktionsåret 2004/05. I artikel 4 i forordning (EØF) nr. 2692/89 bør der tages hensyn hertil.
            
         
               (3)
            
            
               Forordning (EØF) nr. 2692/89 bør derfor ændres.
            
         
               (4)
            
            
               Ved Kommissionens forordning (EF) nr. 1878/2003 (3) blev der åbnet en licitation med henblik på fastsættelse af tilskuddet til forsendelse af afskallet, langkornet ris B til Réunion.
            
         
               (5)
            
            
               Nævnte licitation bør forlænges til den 29. juli 2004.
            
         
               (6)
            
            
               De i denne forordning fastsatte foranstaltninger i overensstemmelse med udtalelse fra Forvaltningskomitéen for Korn —
            
         UDSTEDT FØLGENDE FORORDNING:
   Artikel 1
   Artikel 4, stk. 2 og 3, i forordning (EØF) nr. 2692/89 affattes således:
   
      »2.   Er det tilskudsdokument, der er omhandlet i artikel 13, gyldigt til en dato efter produktionsårets udløb eller sker forsendelsen i det følgende produktionsår, reguleres tilskudsbeløbet, som det følger af proceduren i artikel 9, i givet fald ved at fratrække forskellen mellem interventionsprisen for uafskallet ris i det gamle produktionsår og den samme pris i det nye produktionsår, ekskl. månedlige tillæg.
      3.   Den i stk. 2 fastsatte regulering foretages under hensyn til omregningssatserne i artikel 1 i forordning nr. 467/67/EØF. Er det tilskudsbeløb, der fremkommer ved reguleringen, på under 0, forhøjes det til 0.«.
   
   Artikel 2
   I artikel 1, stk. 2, i forordning (EF) nr. 1878/2003 ændres »17. juni« til »29. juli«.
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. juli 2004.
      
         
            På Kommissionens vegne
         
         Franz FISCHLER
         
         
            Medlem af Kommissionen
         
      
   
   
      (1)  EFT L 329 af 30.12.1995, s. 18. Senest ændret ved tiltrædelsesakten af 2003.
   
      (2)  EFT L 261 af 7.9.1989, s. 8. Ændret ved forordning (EF) nr. 1453/1999 (EFT L 167 af 2.7.1999, s. 19).
   
      (3)  EUT L 275 af 25.10.2003, s. 23.